nahid-hub/BLUGE-bengali-wikipedia-section-title-prediction huggingface dataset:
আশরাফুলের ওয়ানডে অভিষেক হয় জিম্বাবুয়ের বিরুদ্ধে, ১১ই এপ্রিল, ২০০১। ম্যাচটিতে তিনি মাত্র ৯ রান করেন, বাংলাদেশ হারে ৩৬ রানে। নিজের প্রথম বিশ্বকাপেও তার পারফরম্যান্স ছিল হতাশাজনক। পুরো টুর্নামেন্টে তিনি মাত্র ১৪.২০ গড়ে মাত্র ৭১ রান করেন। বাংলাদেশ বিদায় নেয় গ্রুপ পর্ব থেকেই। ক্যারিয়ারের শুরুটা ভালো না হলেও আন্তর্জাতিক ক্রিকেট অঙ্গনে বাংলাদেশের কিছু বিখ্যাত জয়ে আশরাফুলের অনেক অবদান রয়েছে। ২০০৫ সালের ১৮ জুন তারিখে ইংল্যান্ডের কার্ডিফে ন্যাটওয়েস্ট সিরিজে তৎকালীন বিশ্বের একনম্বর ক্রিকেট পরাশক্তি অস্ট্রেলিয়ার বিরুদ্ধে বাংলাদেশের স্মরণীয় জয়ে আশরাফুল ১০০ রান করেন। এটি তার একমাত্র শতক, এবং সেট খেলাটি বাংলাদেশের ক্রিকেট ইতিহাসের সবচেয়ে স্মরণীয় ম্যাচ।

২০০৭ বিশ্বকাপ ক্রিকেটে তৎকালীন একনম্বর ক্রিকেট দল দক্ষিণ আফ্রিকার বিরুদ্ধে আশরাফুল ৮৩ বলে ৮৭ রান করেন, যা বাংলাদেশকে আরেকটি স্মরণীয় বিজয় উপহার দেয়। এতে তিনি "ম্যান অব দ্য ম্যাচ" পুরস্কারে ভূষিত হন। ২৪ গড়ে ২১৬ রান করে আশরাফুল ঐ প্রতিযোগিতায় বাংলাদেশের সর্বোচ্চ রান স্কোরার হন।

বিশ্বকাপের পর তিনি শাহরিয়ার নাফিসের স্থলে দলের সহ-অধিনায়ক নির্বাচিত হন। ভারতের বিপক্ষে টেস্ট ও একদিনের আন্তর্জাতিক ক্রিকেট সিরিজের পর তাকে টেস্ট ও সীমিত ওভারের ক্রিকেটে দলের অধিনায়ক নির্বাচিত করা হয়। তিনি আন্তর্জাতিক ক্রিকেট ইতিহাসে দ্বিতীয় কনিষ্ঠতম অধিনায়ক।

২০০৭ এর সেপ্টেম্বরে দক্ষিণ আফ্রিকা টি-২০ বিশ্বকাপের আয়োজন করে। টুর্নামেন্টের দ্বিতীয় রাউন্ডে ওঠার জন্য ওয়েস্ট ইন্ডিজের বিপক্ষে জয়ই বাংলাদেশের জন্য যথেষ্ট ছিল। যদিও শেষ পর্যন্ত পুরো সিরিজে এটাই বাংলাদেশের একমাত্র জয় হয়ে দাঁড়ায়। ওয়েস্ট ইন্ডিজের বিপক্ষে ম্যাচে আশরাফুল মাত্র ২০ বলে অর্ধ-শতক করে রেকর্ড করেন। ছ'দিন পরেই অবশ্য যুবরাজ সিং ইংল্যান্ডের বিপক্ষে মাত্র ১২ বলে অর্ধ-শতক করে রেকর্ডটি ভেঙ্গে দেন।

সঠিক অনুচ্ছেদ শিরোনাম কোনটি?
titleA. একদিনের আন্তর্জাতিক
titleB. ঘরোয়া ক্রিকেট
titleC. ম্যাচ পাতানোর স্বীকারোক্তি
titleD. ক্যারিয়ার
উত্তর: titleA
ডাঃ নাফিস সাদিক, জাতিসংঘের মহাসচিবের বিশেষ উপদেষ্টা এবং এশিয়া ও প্রশান্ত মহাসাগরীয় অঞ্চলে এইচআইভি / এইডস সম্পর্কিত তাঁর বিশেষ দূত। তিনি ১৯৭১ সালে জাতিসংঘের জনসংখ্যা তহবিলে যোগদান করেছিলেন। ইউএনএফপিএর নির্বাহী পরিচালক, ডঃ রাফেল সালাসের আকস্মিক মৃত্যুর অল্প সময়ের মধ্যেই, ইউএন মহাসচিব জ্যাভিয়ের পেরেজ ডি কুয়েলার তাকে উত্তরসূরি হিসাবে নিযুক্ত করেছিলেন। ১৯৮৭ সালে, এইভাবে জাতিসংঘের স্বেচ্ছাসেবী-অনুদানপ্রাপ্ত কর্মসূচির অন্যতম প্রধান নারী হয়ে ওঠেন। 

নাফিস সাদিক ধারাবাহিকভাবে নারীদের প্রয়োজনীয়তার দিকে নজর দেওয়ার জন্য এবং উন্নয়ন নীতিমালা তৈরি ও পরিচালনায় নারীদের সরাসরি জড়িত করার গুরুত্বের দিকে মনোযোগ আহ্বান জানিয়েছে। এটি তৃতীয় বিশ্বের এবং উন্নয়নশীল দেশগুলির জনসংখ্যা নীতি এবং কর্মসূচির জন্য বিশেষত গুরুত্বপূর্ণ। এই দেশগুলিতে, মেয়েদেরকে শিক্ষার ব্যবস্থা করার এবং তার নিজস্ব জন্মদান নিয়ন্ত্রণের সরঞ্জামগুলি সরবরাহের জন্য তার যুগোপযোগী কৌশল বিশ্বজুড়ে অভাবনীয় প্রভাবিত করেছে।

১৯৯০ সালের জুনে, জাতিসংঘের সেক্রেটারি-জেনারেল ডাঃ নাফিস সাদিককে জনসংখ্যা ও উন্নয়ন সম্পর্কিত আন্তর্জাতিক সম্মেলন (আইসিপিডি), ১৯৯৪-এর সেক্রেটারি-জেনারেল নিযুক্ত করেছিলেন। 

সঠিক অনুচ্ছেদ শিরোনাম কোনটি?
titleA. প্রকাশনা
titleB. পাকিস্তান
titleC. ব্যক্তিগত জীবন
titleD. জাতিসংঘ
উত্তর: titleD
১৮৯৯ সালে অস্ট্রেলীয় একাদশের বিপক্ষে দূর্দান্ত ক্রীড়ানৈপুণ্য প্রদর্শন করেন। এরই স্বীকৃতিস্বরূপ লর্ডসে অনুষ্ঠিত জো ডার্লিংয়ের নেতৃত্বাধীন সফরকারী অস্ট্রেলিয়ার বিপক্ষে একমাত্র টেস্টে অংশগ্রহণের সুযোগ পেয়েছিলেন। কিন্তু, নিষ্প্রাণ পিচে তেমন কোন প্রভাব রাখতে পারেননি।

ব্যাট হাতে ৭ ও ০ রান করেন। উভয় ইনিংসেই তিনি আর্নি জোন্সের শিকারে পরিণত হন। প্রথম ইনিংসে ১/৯১ লাভ করেছিলেন। তিনি জিম কেলিকে ডিক লিলি’র কটে পরিণত করেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. খেলার ধরন
titleC. কাউন্টি ক্রিকেট
titleD. অবসর
উত্তর: titleA
১৯৯৪ সালে হুসাইন ইসরায়েলের সাথে যুদ্ধাবস্থা আনুষ্ঠানিকভাবে সমাপ্ত করেন। এসময় ইসরায়েল-জর্ডান শান্তিচুক্তি স্বাক্ষরিত হয়। ১৯৬০ এর দশকে তিনি গোপনে ইসরায়েলের সাথে এ ব্যাপারে আলোচনা শুরু করেছিলেন। ১৯৬৩ থেকে ১৯৯৪ সালের মধ্যে ইসরায়েলি নেতৃস্থানীয়দের সাথে তিনি কমপক্ষে ৫৫ বার গোপন বৈঠক করেছেন। এই নেতৃস্থানীয়দের মধ্যে কমপক্ষে সাতজন প্রধানমন্ত্রী ও পররাষ্ট্রমন্ত্রী ছিলেন।

আলোচনার সময় ইসরায়েলের প্রধানমন্ত্রী আইজ্যাক রবিনের সাথে ঘনিষ্ঠ সম্পর্ক হওয়ায় রবিনের শেষকৃত্যে হুসাইনকে বিশেষ বক্তৃতা দিতে আমন্ত্রণ জানানো হয়েছিল।

সঠিক অনুচ্ছেদ শিরোনাম কোনটি?
titleA. ইসরায়েলের সাথে শান্তি আলোচনা
titleB. পরিবার
titleC. ব্যক্তিগত জীবন
titleD. শাসনকাল
উত্তর: titleA
তলস্তয় শেষ বয়সে প্রায় সন্তের জীবন যাপন করতে চেয়েছিলেন। নিজের কাজ তিনি নিজে হাতে করতেন, এমনকি নিজে জুতো তৈরি করে পরতেন, চাষাভুষোর মতো সাধারণ ও অল্প আহার করতেন, পরতেন খেতমজুরের পোশাক। শেষ বয়সে তিনি কাউকে না জানিয়ে বাড়ি ছেড়ে পালিয়ে গিয়েছিলেন। পথিমধ্যে ঠাণ্ডা লেগে তার নিউমোনিয়া হয়। এতেই তিনি বাড়ি থেকে দূরে এক রেলস্টেশনে ২০শে নভেম্বর ১৯১০ সালে মারা যান। মৃতুর সময় তার বয়স হয়েছিলো ৮২ বছর। পরে তার মরদেহ গ্রামে নিয়ে সমাহিত করা হয়।

তল্‌স্তোয়ের মৃত্যুর ঠিক আগের দিনগুলোতে স্বাস্থ্যের বিষয়ে পরিবারের সদস্যরা উদ্বিগ্ন ছিলো। তার সক্রিয়ভাবে প্রতিদিন তার যত্নে নিযুক্ত ছিলেন। মৃতুর শেষ কয়েকদিন তিনি যা বলেছেন তাই লেখা হয়েছিলো। তিনি তার অভিজাত জীবনধারাকে ত্যাগ করে সাধারন জীবন-যাপন করতে চেয়েছিলেন। তাই স্ত্রীর সাথে সম্পর্ক বাদ দিয়ে শীতের রাতে বাড়ি থেকে বেরিয়ে যান এবং অসুস্থ হয়ে মারা যান।

পুলিশ তাঁর জানাজায় শোকযাত্রা সীমাবদ্ধ করার চেষ্টা করেছিলেন, কিন্তু বাধা না মেনে হাজার হাজার কৃষক রাস্তায় নেমেছিলো। সেই সময় কোনো কোনো লোকের মুখে এমন কথা বলতে শোনা গিয়েছিল, "আভিজাত্য মারা গিয়েছিলেন" ;তারা টলস্টয়ের সম্পর্কে অন্য কিছু জানতেন। কিছু সূত্রের মতে, টলস্টয় জীবনের শেষ ঘণ্টাগুলো ট্রেনে তাঁর সহযাত্রীদের কাছে প্রেম অহিংস, এবং জর্জিবাদ প্রচার করে কাটিয়েছিলেন।

সঠিক অনুচ্ছেদ শিরোনাম কোনটি?
titleA. শেষজীবন ও মৃত্যু
titleB. চলচ্চিত্র
titleC. শিক্ষা জীবন
titleD. বংশ
উত্তর: titleA
ভারত-নেপাল সীমান্তে বিভাজিকার অনুপস্থিতির কারণে একাধিক স্থানে সরকারী ও বেসরকারী উদ্যোগে সীমান্তবন্দর গড়ে উঠেছে৷ তাদের মধ্যে উল্লেখযোগ্যগুলি হলো-

১) মিরিক, দার্জিলিং জেলা, পশ্চিমবঙ্গ, ভারত — পশুপতিনগর, ইলাম জেলা, নেপাল

২) বরিয়া, বিহার, ভারত — গৌরীগঞ্জ, ঝাপা জেলা, নেপাল

৩) আমগাছি, বিহার, ভারত — রঙ্গোলি, মোরঙ জেলা, নেপাল

৪) ভীমনগর, বিহার, ভারত — ভাঁটাবাড়ি, সুনসারি জেলা, নেপাল

৫) মাধোয়াপুর, বিহার, ভারত — জনকপুর, নেপাল

৬)ভিট্টামোড়, বিহার, ভারত — জলেশ্বর, নেপাল

৭)শোনবর্ষা, বিহার, ভারত — মালঙ্গোয়া, সর্লাহি জেলা, নেপাল

৮)বাইরগনিয়া, বিহার, ভারত — গৌড়, রৌতহাট, নেপাল

৯)ভিখনা ঠোরি, পশ্চিম চম্পারণ জেলা, বিহার, ভারত — ঠোরি, পর্সা জেলা, নেপাল

১০)বরহ্নি, উত্তর প্রদেশ, ভারত — কৃষ্ণনগর, নেপাল

১১)তুলসীপুর, বলরামপুর জেলা, উত্তর প্রদেশ — কৈলাবাস, নেপাল

১২)তাল বাঘাউড়া, উত্তর প্রদেশ, ভারত — লক্ষ্মণপুর, নেপাল

১৩) মুর্ঠিয়া, উত্তর প্রদেশ, ভারত — গুলারিয়া, বর্দিয়া, নেপাল

১৪) দুধোয়া জাতীয় উদ্যান, উত্তর প্রদেশ, ভারত — ধানগাড়ি, নেপাল
সঠিক অনুচ্ছেদ শিরোনাম কোনটি?
titleA. অপ্রধান বন্দরসমূহ
titleB. অবরোধ
titleC. সীমানা বিতর্ক
titleD. সীমান্ত নিরাপত্তা
উত্তর: titleA
কলকাতা বন্দর কর্তৃপক্ষ বা কলকাতা পোর্ট ট্রাস্ট দুটি পৃথক ডকসমষ্টির দায়িত্বে নিযুক্ত রয়েছে: কলকাতা ডক ব্যবস্থা ও হলদিয়া ডক চত্বর। কলকাতা ডক ব্যবস্থার অধীনে রয়েছে খিদিরপুর ডক, নেতাজি সুভাষ ডক, বজবজ নদী মুরিং ও ডায়মন্ড হারবার নোঙরখানা। বজবজ ডক চত্বরে রয়েছে ইমপাউন্ডেড ডক, তিনটি তৈল জেটি, তিনটি বজরা জেটি ও হলদিয়া নোঙরখানা।

সঠিক অনুচ্ছেদ শিরোনাম কোনটি?
titleA. আমদানি-রপ্তানি
titleB. ডক ব্যবস্থা
titleC. বন্দর চ্যানেল
titleD. ট্রান্সলোডিং
উত্তর: titleB
নিউজিল্যান্ড ১ ফেব্রুয়ারি, ২০১৬ তারিখে দল ঘোষণা করে। প্রতিযোগিতা শেষে সকল স্তরের ক্রিকেট থেকে নাথান ম্যাককুলাম তার অবসরের ঘোষণা দেন। ফেব্রুয়ারি, ২০১৬ সালে অস্ট্রেলিয়ার বিপক্ষে নিজ দেশে অনুষ্ঠিত টেস্ট সিরিজ শেষে ব্রেন্ডন ম্যাককুলাম অবসর নিলে কেন উইলিয়ামসন প্রথমবারের মতো কোন প্রতিযোগিতায় দলকে নেতৃত্ব দিবেন।

কোচ: মাইক হেসন

সঠিক অনুচ্ছেদ শিরোনাম কোনটি?
titleA. অস্ট্রেলিয়া
titleB. নিউজিল্যান্ড
titleC. বাংলাদেশ
titleD. ওয়েস্ট ইন্ডিজ
উত্তর: titleB
একেজি অ্যাকোস্টিকস, অডিও লিমিটেড, অডিও-টেকনিকা, ইলেক্ট্রো-ভয়েস, ল্যাকট্রোসোনিক্স, এমআইপিআরও, ন্যাডি সিস্টেমস, ইনক, স্যামসন টেকনোলজিস, সেনহাইজার, শুর, সনি, উইসকিম এবং জ্যাকসকম এই সমস্ত ওয়্যারলেস মাইক্রোফোন সিস্টেমের বড় নির্মাতারা। উপরে উল্লিখিত অনেকগুলি অসুবিধা মোকাবেলায় তারা উল্লেখযোগ্য অগ্রগতি করেছে। উদাহরণস্বরূপ, যখন একটি সীমিত ব্যান্ড রয়েছে যেখানে মাইক্রোফোনগুলি পরিচালনা করতে পারে, বেশ কয়েকটি হাই-এন্ড সিস্টেমে একসাথে ১০০ টিরও বেশি মাইক্রোফোন চলতে পারে। তবে একই সাথে আরও মাইক্রোফোন অপারেটিং করার ক্ষমতা উপাদানগুলির নির্দিষ্টকরণ, নকশা এবং নির্মাণের কারণে ব্যয় বৃদ্ধি করে। বিভিন্ন সিরিজের ওয়্যারলেস সিস্টেমের মধ্যে এত বড় দামের পার্থক্যের জন্য এটি একটি কারণ।

সাধারণত তিনটি ওয়্যারলেস মাইক্রোফোন প্রকার রয়েছে: হ্যান্ডহেল্ড, প্লাগ-ইন এবং বডিপ্যাক:


সেনহাইজার, একেজি, ন্যাডি সিস্টেমস, লেেক্ট্রোসোনিক্স এবং জ্যাকসকম সহ বেশ কয়েকটি নির্মাতারা বিদ্যমান ওয়্যার্ড মাইক্রোফোনের জন্য একটি প্লাগ-ইন ট্রান্সমিটার সরবরাহ করে, যা মাইক্রোফোনের এক্সএলআর আউটপুটে প্লাগ করে এবং প্রস্তুতকারকের স্ট্যান্ডার্ড রিসিভারে প্রেরণ করে। এটি একটি ইন্টিগ্রেটেড সিস্টেমের অনেক সুবিধা দেয় এবং মাইক্রোফোন প্রকারের (যার মধ্যে বেতার সমতুল্য নাও থাকতে পারে) কেবল ছাড়া ব্যবহার করার অনুমতি দেয়। উদাহরণস্বরূপ, একটি টেলিভিশন, বা ফিল্ম, সাউন্ড প্রোডাকশন ইঞ্জিনিয়ার একটি তারের সংযোগের সুরক্ষা বিপত্তি অপসারণ এবং প্রডাকশন ইঞ্জিনিয়ারকে আরও বৃহত্তর অনুমতি দেওয়ার জন্য একটি উচ্চ নির্দেশমূলক রাইফেল (বা "শটগান") মাইক্রোফোনের ওয়্যারলেস সংক্রমণ সক্ষম করতে একটি প্লাগ-ইন ট্রান্সমিটার ব্যবহার করতে পারে কর্ম অনুসরণ করার স্বাধীনতা। প্লাগ-ইন ট্রান্সমিটারগুলি ভিনটেজ মাইক্রোফোন ধরণের রূপান্তরকে কর্ডলেস অপারেশনেও অনুমতি দেয়। এটি দরকারী যেখানে ভিজ্যুয়াল বা অন্যান্য শৈল্পিক কারণে ভিনটেজ মাইক্রোফোনের প্রয়োজন হয় এবং তারগুলির অনুপস্থিতি দ্রুত দৃশ্যের পরিবর্তন এবং ভ্রমণের ঝুঁকি হ্রাস করতে দেয়। কিছু ক্ষেত্রে এই প্লাগ-ইন ট্রান্সমিটারগুলি কনডেন্সার মাইক্রোফোন প্রকারের ব্যবহারের জন্য ৪৮ ভোল্টের ভৌত শক্তি সরবরাহ করতে পারে। ট্রান্সমিটারের মধ্যে ডিসি-ডিসি রূপান্তরকারী সার্কিটরি ব্যাটারি সরবরাহকে গুণিত করতে ব্যবহৃত হয়, যা প্রয়োজনীয় ৪৮ ভোল্ট পর্যন্ত তিন ভোল্ট বা কম হতে পারে।

সঠিক অনুচ্ছেদ শিরোনাম কোনটি?
titleA. ব্যান্ডউইথ এবং বর্ণালী
titleB. হোয়াইট স্পেস ডিভাইস (মার্কিন যুক্তরাষ্ট্র)
titleC. রিসিভার
titleD. পণ্য
উত্তর: titleD
উমাশঙ্কর যোশী মহাত্মা গান্ধীর নেতৃত্বে চলমান স্বাধীনতা সংগ্রামে অংশগ্রহণ করেন এবং ইতিহাস সম্পর্কে সম্যক ধারণা লাভ করেন। ১৯২৯ এর জানুয়ারি মাসে গুজরাত কলেজের ছাত্রদের অনুষ্ঠিত ৩৪ দিন ব্যাপী অনশন আন্দোলনেও তিনি অংশ নেন। ১৯৩০ এ তিনি স্বাধীনতা আন্দোলনে প্রত্যক্ষভাবে অংশ নেন এবং ঐ বছর এপ্রিলের প্রথম দিকে সত্যাগ্রহী হিসেবে বিরামগাম সমিতির সদস্য হন। এর পর চোদ্দ সপ্তাহের জন্য তাকে কারাবরণ করতে হয়; ১৯৩০ এর নভেম্বরে সবরমতী জেলে শুরু হয়ে তার কারাবাস শেষ হয় পরের বছর ইয়েরওয়াড়ায়। এর পর ১৯৩১ খ্রিঃ তিনি করাচিতে অনুষ্ঠিত কংগ্রেসের জাতীয় অধিবেশনে যোগ দেন এবং জুলাই থেকে ছয় মাস গুজরাত বিদ্যাপীঠে অবস্থান করেন। ১৯৩২ খ্রিঃ সবরমতী ও বিসাপুর জেলে তাকে দ্বিতীয়বার আট মাসের জন্য কারাবাস করতে হয়।

সঠিক অনুচ্ছেদ শিরোনাম কোনটি?
titleA. শিক্ষক জীবন
titleB. আন্দোলন তথা স্বাধীনতা সংগ্রাম
titleC. সংক্ষিপ্ত জীবনী
titleD. ব্যক্তিগত জীবন
উত্তর: titleB
নিকিতা চলচ্চিত্র উৎসব "(ফিল্ম ফেস্টিভালস)" এবং চলচ্চিত্র বাজার "(ফিল্ম মার্কেটস)" উভয়েই অংশ নিয়েছিলেন। তিনি মুম্বাই ভিত্তিক চলচ্চিত্র নির্মাণ ও চলচ্চিত্র বিতরণ সংস্থার বিক্রয় সমন্বয়কারী হিসাবে কাজ করছেন। তিনি আমেরিকান ফিল্ম ফেস্টিভাল, বার্লিনালে, কান চলচ্চিত্র উৎসব, ভারতের আন্তর্জাতিক চলচ্চিত্র উৎসব, পুনে আন্তর্জাতিক চলচ্চিত্র উৎসব, মুম্বাই ফিল্ম ফেস্টিভাল এবং আমেরিকান ফিল্ম মার্কেট ক্যালিফোর্নিয়া, ইউরোপীয় ফিল্ম মার্কেট বার্লিন, মার্চ দু ফিল্ম কান-এ চলচ্চিত্র বাজারে অংশ নিয়েছিলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক চলচ্চিত্র উৎসব এবং আন্তর্জাতিক চলচ্চিত্র বাজার
titleB. পুরস্কার
titleC. মিডিয়া
titleD. প্রাথমিক জীবন
উত্তর: titleA
২০০৮ সালের সাধারণ নির্বাচনে খালেদা জিয়া তিনটি আসনে দাড়ান: বগুড়া-৬, বগুড়া-৭ ও ফেনী-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এরফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে বিএনপির মওদুদ আহমেদ নির্বাচিত হন।

২০০১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, খুলনা-২, ফেনী-১ ও লক্ষ্মীপুর-২। সবগুলি আসনে জয়ী হবার পর, তিনি বগুড়া-৬ আসনকে প্রতিনিধিত্ব করার জন্য বেচে নেন ও এরফলে বাকী চার আসনে উপনির্বাচন অনুষ্ঠিত হয়। ২০০১ সালের নভেম্বরে উপ-নির্বাচনে বিএনপির হেলালুজ্জামান তালুকদার লালু নির্বাচিত হন।

সঠিক অনুচ্ছেদ শিরোনাম কোনটি?
titleA. ২০০০-এর দশকে নির্বাচন
titleB. ১৯৯০-এর দশকে নির্বাচন
titleC. নির্বাচন
titleD. সীমানা
উত্তর: titleA
বাংলার অন্যান্য মুসলিম স্থাপনার ন্যায় প্রাক-মুঘল পর্যায়েও সমাধিনির্মাণে স্থানীয় বাংলা রীতি ও কৌশল এর চর্চা বেশি দেখা যায়, যদিও মুঘল সমাধিসমূহে মুঘল রীতির প্রভাব অধিক ছিল। ঐতিহাসিক ধারা বা সময়ক্রম অক্ষুণ্ন রেখে সমাধিগুলো সম্পর্কে জানা বেশ কঠিন, কেননা বর্তমানে টিকে থাকা অধিকাংশ সমাধিতে কোন শিলালিপি নেই যা থেকে মৃত্যুর তারিখ বা সমাধি নির্মাণের সময় জানা সম্ভব। স্থানীয়ভাবে যতটুকু জানা যায়, তা দিয়েই সমাধিক্ষেত্রগুলোর পরিচয় নির্ণয়ের চেষ্টা করা হয়, যদিও নির্মাণকৌশল আর স্থাপত্যরীতিও এবিষয়ে বেশ সহায়ক ভূমিকা রাখে।

বাংলার সমাধিক্ষেত্রগুলো আচ্ছাদনবিহীন মাটির কবর থেকে শুরু করে সুগঠিত সমাধিসৌধ পর্যন্ত দেখা যায়। বাংলায় কয়েকজন গুরুত্বপূর্ণ সাধকের সমাধি রয়েছে। সিলেটে শাহ জালাল (র) এবং পাকন্দুয়ায় আলাউল হক (র), নূর কুতুবুল আলাম (র) ও ছোট দরগাহ সমাধিসমূহ উন্মুক্ত স্থানে অবস্থিত এবং বিশ্বাস করা হয় যে ‘কেবল মৃতব্যক্তির সৎকর্মই তাকে সুরক্ষা ও ছায়া দিতে পারে’। মুন্সিগঞ্জের রামপালের বাবা আদম সাইদ (র) কে বাংলার প্রাচীনতম মুসলিম সাধক বলে মনে করা হয় যার সমাধিটিও কোন স্থাপনার আচ্ছাদনে নেই। প্রথমদিকের গাজীদের সমাধির মধ্যে ত্রিবেণীর জাফর খান এর সমাধিও উন্মুক্ত বা খোলা আকাশের নিচে। দুটি শিলালিপি ৬৯৮ হিজরি (১২৯৮ খ্রিষ্টাব্দ) ও ৭১৩ হিজরি(১৩১৩ খ্রিষ্টাব্দ) হতে সমাধিটি জাফর খানের বলে মনে হয়। এই সমাধিক্ষেত্রে পাথরের মেঝের উপর ছাদবিহীন দুটি বর্গাকার কক্ষ রয়েছে। এটি কেবল বাংলার প্রাচীনতম মুসলিম স্থাপনাই নয়, এটি পূর্বভারতের প্রাচীনতম টিকে থাকা স্থাপনা। সোনারগাঁর মোগরাপাড়ার পাঁচ পীরের মাজারের নিকট চমৎকার কারুকাজকৃত কালো ব্যাসল্ট পাথরের প্রস্তরসমাধিটি গিয়াসউদ্দিন আজম শাহ (মৃত্যু:১৪১১ খ্রিষ্টাব্দ) এর সমাধি বলে জানা যায়। প্রস্তরসমাধির দুই পাশের কারুকাজ করা প্রদীপের কুলুঙ্গিগুলো গিয়াসউদ্দিনের পিতা সিকান্দার শাহ নির্মিত আদিনা মসজিদ(৭৭৬ হিজরি, ১৩৭৫-৭৬ খ্রিষ্টাব্দ) এর নির্মিতি মনে করিয়ে দেয়। এর সমাধিস্তম্ভের প্রতীকসমূহ ইরান এর মধ্যযুগীয় সমাধির ন্যায়। সিকান্দার (মৃত্যু ১৩৮৯ খ্রিষ্টাব্দ) কে নয়গম্বুজ বিশিষ্ট(বর্তমানে ভেঙে পড়েছে) বর্গাকার প্রকোষ্ঠে আদিনা মসজিদের পশ্চিম বহিঃপার্শ্বে সমাহিত করা হয়েছিল।

সঠিক অনুচ্ছেদ শিরোনাম কোনটি?
titleA. বাংলার সমাধি স্থাপত্যরীতি
titleB. সুলতান ও প্রাক মুঘল সমাধি
titleC. পোড়ামাটির মন্দির স্থাপত্যশৈলী
titleD. পাল সাম্রাজ্য
উত্তর: titleB
পৌরাণিক নীলমানব "দেবদূত" এর তিন গোত্রের একটি হতে পারে, যার প্রথমটি ভূমিতে অবস্থানরত দেবদূত, দ্বিতীয়টি সমুদ্রের বাসিন্দা নীলমানব ও তৃতীয়টি মেরি নর্তক যারা উত্তর আকাশে আলোকবর্তিকা সৃষ্টি করে। পুরাণে বর্ণিত এই প্রাণীগুলো মানুষের মতই আকৃতির এবং তাদের নাম অনুসারে নীল রঙের। লেখক এবং সাংবাদিক লুইস স্পেন্স মনে করেন যে, নীলমানব আসলে সমুদ্রের নীল রঙের সাথে মিল রেখে "সমুদ্রেরই ব্যক্তিরূপে বহিঃপ্রকাশ"। তাদের মুখমন্ডল ধূসর ও লম্বাটে, কয়েকজনের হাত লম্বা, মাথার অলংকারও নীল এবং কিছু বর্ণনা অনুসারে তাদের ডানাও রয়েছে। শাইন্ট দ্বীপপুঞ্জের ১৯ কিলোমিটার উত্তরের "স্কাইই" অঞ্চলের দুর্যোগপূর্ণ সাগরের পার্শ্ববর্তী গুহাসমূহে নীলমানবের বাস। এই সাগরটি বেশকিছু জাহাজডুবির জন্য "ধ্বংসের স্রোত" নামে পরিচিত।

যদিও কবি, লেখক ও লোকশিল্পী এলেসডিয়ার আলপিন ম্যাকগ্রেগর অনুসারে ঝড়ের কেলপিদের বাস কোরিয়েভরেকেন উপসাগরে, নীলমানবদের বাস খুবই সীমিত এলাকায়। ডোনাল্ড এ. ম্যাকেনজি বর্ণনা করেন যে নীলমানবের মত কিছুই সারাবিশ্বে নেই এবং খোদ স্কটল্যান্ডেও এদের বাস সীমিত, একটি পৈশাচিক আত্মার লোকগাথা হিসেবে এমন নিদর্শন বিরল। লোকসংস্কৃতির গবেষক জন গ্রেগরসন ক্যাম্পবেল বলেন যে নীলমানব নিকটবর্তী মূল ভূখন্ডের আরগাইলেও প্রচলিত নয়। যদিও স্কটিশ চার্চের কর্মচারী জন ব্র্যান্ড ১৭০০ সালের মাঝামাঝিতে শেটল্যান্ডের কোয়ার্ফ ভ্রমণকালে একপ্রকার জীবের কথা বর্ণনা করেন যার সাথে নীলমানবের মিল খুঁজে পাওয়া যায়। এটি গোঁফযুক্ত বৃদ্ধ মানুষের মত সমুদ্রের বুক হতে উঠে আসতো এবং নৌকার যাত্রী ও শ্রমিকদের মনে আতঙ্ক সৃষ্টি করতো।

লোকমুখে প্রচলিত পুরাণের গল্প অনুসারে, নীলমানবের প্রলয়ংকারী ঝড় সৃষ্টির ক্ষমতা আছে। তবে ভালো আবহাওয়ায় তারা সমুদ্রপৃষ্ঠের উপরে বা ঠিক নিচেই ভাসমান থাকে। নীলমানবরা তাদের কোমরের উপর অংশ পানির উপরে তুলে সাঁতার কাটে। তারা "শিনটি" খেলায় পারদর্শী। তারা কথা বলতে পারে এবং নাবিকদের সাথে কথা বলার চেষ্টা করে, এবং কোন জাহাজডুবি হলে তারা উচ্চৈঃস্বরে হাসতে থাকে।

নীলমানবেরা একত্রিত হয় এবং তাদের নেতা জাহাজের কাপ্তানকে দুই পদ কবিতা শোনায় কাপ্তানকে বাকিটা বলতে বলে। কাপ্তান এতে ব্যর্থ হলে নীলমানবেরা জাহাজটি উল্টে দেয়ার চেষ্টা করে। ম্যাকেনজি এরূপ একটি কথোপকথন তুলে ধরেন:নীলমানবের সর্দারঃ কালো জাহাজের নেতা তুমি কি বলোযখন তোমার গর্বের জাহাজ সাগরের বুক চিরে এগোয়?কাপ্তানঃ আমার দ্রুতগামী জাহাজ সংক্ষিপ্ত পথে চলেএবং আমি তোমাকে পদে পদে অনুসরণ করবোনীলমানবের সর্দারঃ আমার লোকেরা উৎসুক, আমার লোকেরা প্রস্তুততোমাকে স্রোতের নিচে টেনে নিয়ে যেতেকাপ্তানঃ আমার জাহাজ দ্রুতগামী, আমার জাহাজ সুস্থিরযদি এটা ডোবে, তো তোমাদের গুহা ধ্বংস হবে।এরূপ ত্বরিৎ জবাব নীলমানবের সর্দারকে অপ্রস্তুত করে। তারা হেরে যায় ও জাহাজের কোন ক্ষতি করতে পারেনা এবং তাদের সাগর তলের গুহার আবাসে ফিরে যায়। জাহাজটি নিরাপদে সমুদ্র পাড়ি দেয়। জাহাজের কাপ্তান প্রত্যুত্তরে ব্যর্থ হলে নীলমানবেররা জাহাজে উঠে নাবিকদের থেকে অর্থ দাবী করে, এবং দাবী না মেটালে সমুদ্রে ঝড় সৃষ্টির হুমকি দেয়।

সঠিক অনুচ্ছেদ শিরোনাম কোনটি?
titleA. লোকগাথার উৎস
titleB. আটক এবং হত্যা করা
titleC. লোকপ্রথা
titleD. বর্ণনা ও সাধারণ বৈশিষ্ট্য
উত্তর: titleD
জেরুসালেমের ইতিহাস যেহেতু বিচিত্র এবং অনেক দীর্ঘ তাই শহরটিতে ভাষাগত ও সংস্কৃতিগতভাবে বিচিত্রতা খুঁজে পাওয়া যায়। ইসরায়েলে ৩৩টির মত ছোট-বড় ভাষা ও উপভাষা প্রচলিত। ভাষার সরকারি মর্যাদা ও ভাষা সংক্রান্ত নীতিমালার উপর ইসরায়েলে বেশ কিছু আইন আছে। ইসরায়েলের দুটি সরকারি ভাষা হিব্রু এবং আরবি। ইংরেজি তাদের আধা-সরকারি ভাষা। হিব্রু প্রধান ভাষা ব্যবহৃত হয় জেরুসালেমসহ পুরো ইসরায়েলে। ইসরায়েল-আরব নাগরিকদের ব্যবহৃত মূল ভাষা আরবি।

সঠিক অনুচ্ছেদ শিরোনাম কোনটি?
titleA. ইতিহাস
titleB. সরকার পদ্ধতি
titleC. ভাষা
titleD. আরব-ইসরায়েল যুদ্ধ
উত্তর: titleC
গোখলে ভারতের স্বাধীনতা আন্দোলনের প্রথম যুগের একজন বিশিষ্ট নেতা হলেও প্রাথমিকভাবে তিনি স্বাধীনতা আন্দোলনের থেকে সমাজ সংস্কারে অধিক গুরুত্ব আরোপ করতেন। তিনি মনে করতেন, এই ধরনের সংস্কার বিদ্যমান ব্রিটিশ সরকারি প্রতিষ্ঠানগুলির মাধ্যমেই সম্ভব। এই জাতীয় চিন্তাভাবনার ফলে তিলকের মতো উগ্র জাতীয়তাবাদী নেতৃবর্গের সঙ্গে তার শত্রুতা বৃদ্ধি পায়। তবে এই ধরনের বিরোধিতায় নিরুৎসাহিত না হয়ে সমাজ সংস্কারের লক্ষ্যে তার সমগ্র রাজনৈতিক কর্মজীবনেই তিনি ব্রিটিশদের সঙ্গে সহযোগিতার পরিবেশে প্রত্যক্ষভাবে সরকারের সঙ্গে কাজ করেছেন।

১৮৯৯ সালে গোখলে বোম্বাই প্রাদেশিক আইনসভায় নির্বাচিত হন। এরপর ১৯০২ সালে নির্বাচিত হন ইম্পিরিয়াল লেজিসলেটিভ কাউন্সিলে। সেখানে এক পরম প্রজ্ঞাবান ব্যক্তিরূপে তার পরিচিত হয়। বার্ষিক বাজেট বিতর্কগুলিতে তিনি তার প্রতিভার সাক্ষর রেখে যান। ব্রিটিশদের মধ্যে গোখলের প্রতি সম্ভ্রম বৃদ্ধি পায়। সেক্রেটারি অফ স্টেট লর্ড জন মর্লের সঙ্গে সাক্ষাতের জন্য তিনি লন্ডনে নিমন্ত্রিতও হন। ১৯০৯ সালে প্রবর্তিত মর্লে-মিন্টো সংস্কারের খসড়াও এই সফরকালেই রচিত হয়েছিল। ১৯০৪ সালে নববর্ষ সম্মান তালিকায় গোখলে একজন সিআইই (কমপ্যানিয়ন অফ দি অর্ডার অফ দি ইন্ডিয়ান এমপায়ার) নিযুক্ত হন। এটি ছিল সাম্রাজ্যের প্রতি তার আনুগত্যের একটি আনুষ্ঠানিক স্বীকৃতি।

সঠিক অনুচ্ছেদ শিরোনাম কোনটি?
titleA. জাতীয় কংগ্রেস ও তিলকের প্রতিদ্বন্দ্বিতা
titleB. মৃত্যু
titleC. প্রথম জীবন
titleD. ব্রিটিশ সরকারি ব্যবস্থায় অংশগ্রহণ
উত্তর: titleD
জাহানারা ইমাম গণআদালতের রায় কার্যকর করার জন্য সরকারের কাছে দাবি জানান। এই গণআদালতের সদস্য ছিলেনঃ এডভোকেট গাজিউল হক, ডঃ আহমদ শরীফ, মাজহারুল ইসলাম, ব্যারিস্টার শফিক আহমেদ, সুফিয়া কামাল, কবীর চৌধুরী, কলিম শরাফী, শওকত ওসমান, লেঃ কর্ণেল (অবঃ) কাজী নুরুজ্জামান, লেঃ কর্ণেল (অবঃ) আবু ওসমান চৌধুরী এবং ব্যারিস্টার শওকত আলী খান।

গণআদালত অনুষ্ঠিত হবার পর সরকার ২৪ জন বিশিষ্ট ব্যক্তিসহ জাহানারা ইমামের বিরুদ্ধে রাষ্ট্রদ্রোহিতার অভিযোগ এনে অ-জামিনযোগ্য মামলা দায়ের করে। পরবর্তীতে হাইকোর্ট ২৪ জন বিশিষ্ট ব্যক্তির জামিন মঞ্জুর করেন। এরপর লাখো জনতার পদযাত্রার মাধ্যমে জাহানারা ইমাম ১২ এপ্রিল ১৯৯২ সালে গণআদালতের রায় কার্যকর করার দাবিসংবলিত স্মারকলিপি নিয়ে জাতীয় সংসদের স্পীকার, প্রধানমন্ত্রী খালেদা জিয়া ও বিরোধীদলীয় নেত্রী শেখ হাসিনার কাছে পেশ করেন। ১০০ জন সাংসদ গণআদালতের রায়ের পক্ষে সমর্থন ঘোষণা করেন।

জাহানারা ইমামের নেতৃত্বে আন্দোলনের ধারাবাহিকতায় দেশব্যাপি গণস্বাক্ষর, গণসমাবেশ, মানববন্ধন, সংসদ যাত্রা, অবস্থান ধর্মঘট, মহাসমাবেশ ইত্যাদি কর্মসূচি পালনের মাধ্যমে আন্দোলন আরো বেগবান হয়। সরকার ৩০ জুন ১৯৯২ সালে সংসদে ৪ দফা চুক্তি করে। ২৮ মার্চ ১৯৯৩ সালে নির্মূল কমিটির সমাবেশে পুলিশ বাহিনী হামলা চালায় । পুলিশের লাঠিচার্জে আহত হন জাহানারা ইমাম, এবং তাকে পিজি হাসপাতালে ভর্তি করা হয়।

দেশের বিভিন্ন অঞ্চলে এমনকি বিদেশেও গঠিত হয় নির্মূল কমিটি এবং শুরু হয় ব্যাপক আন্দোলন। পত্র-পত্রিকায় সংবাদ শিরোনাম হয়ে উঠলে আন্তর্জাতিক মহলেও ব্যাপক পরিচিতি অর্জন করেন জাহানারা ইমাম। গোলাম আযমসহ একাত্তরের যুদ্ধাপরাধীদের বিচার দাবির আন্দোলনকে সমর্থন দেয় ইউরোপীয় পার্লামেন্ট। আন্দোলন ব্যাপকতা লাভ করে আন্তর্জাতিক ক্ষেত্রে।

২৬ মার্চ ১৯৯৩ সালে স্বাধীনতা দিবসে গণআদালত বার্ষিকীতে জাহানারা ইমামের নেত্রত্বে গণতদন্ত কমিটি ঘোষিত হয় এবং আরো আটজন যুদ্ধাপরাধীর নাম ঘোষণা করা হয়। তারা হলেন, আব্বাস আলী খান, মতিউর রহমান নিজামী, মোঃ কামরুজ্জামান, আবদুল আলীম, দেলোয়ার হোসেন সাঈদী, মওলানা আবদুল মান্নান, আনোয়ার জাহিদ এবং আব্দুল কাদের মোল্লা।

২৬ মার্চ ১৯৯৪ সালে স্বাধীনতা দিবসে গণআদালতের ২য় বার্ষিকীতে গণতদন্ত কমিশনের চেয়ারম্যান কবি বেগম সুফিয়া কামাল ইঞ্জিনিয়ার্স ইনস্টিটিউটের সামনে রাজপথের বিশাল জনসমাবেশে জাহানারা ইমামের হাতে জাতীয় গণতদন্ত কমিশনের রিপোর্ট হস্তান্তর করেন। গণতদন্ত কমিশনের সদস্যরা হচ্ছেনঃ শওকত ওসমান, কে এম সোবহান, সালাহ উদ্দিন ইউসুফ, অনুপম সেন, দেবেশ চন্দ্র ভট্টাচার্য, খান সারওয়ার মুরশিদ, শামসুর রাহমান, শফিক আহমেদ, আবদুল খালেক এবং সদরুদ্দিন। এই সমাবেশে আরো আটজন যুদ্ধাপরাধীর বিরুদ্ধে তদন্ত অনুষ্ঠানের ঘোষণা দেয়া হয়।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. জন্ম ও শৈশব
titleC. গণআদালতের রায় প্রতিষ্ঠা
titleD. রাজনৈতিক জীবন
উত্তর: titleC
উত্তরাধিকারকে প্রাতিষ্ঠানিক করার জন্য ফাহাদ ১৯৯২ সালের ১ মার্চ একটি ফরমান জারি করেন। এতে উত্তরাধিকারের শর্ত বিস্তৃত করা হয়। এই আদেশের সবচেয়ে গুরুত্বপূর্ণ দিক হল যে বাদশাহ এর মাধ্যমে উত্তরাধিকারীকে তার জ্যেষ্ঠতার বদলে যোগ্যতার বিবেচনায় বাদ দেয়ার ক্ষমতা লাভ করেন এবং আবদুল আজিজের নাতিরা সিংহাসন লাভের যোগ্য বিবেচিত হন।

সঠিক অনুচ্ছেদ শিরোনাম কোনটি?
titleA. উত্তরাধিকারী কাঠামো
titleB. ব্যক্তিগত জীবন
titleC. ১৯৯৫ সালে স্ট্রোকের পর শাসন
titleD. সম্মাননা
উত্তর: titleA
মল্ল রাজাদের আমল থেকে তিব্বতীরা নেপালী রৌপ্য মুদ্রা ব্যবহার করে এসেছেন। নেপালকে একত্রীভূত করার প্রচেষ্টায় গোর্খা রাজ্যের পৃথ্বী নারায়ণ শাহ কাঠমাণ্ডু উপত্যকার ওপর অর্থনৈতিক বাঁধা আরোপ করলে জয় প্রকাশ মল্ল অর্থনৈতিক সঙ্কটের সম্মুখীন হয়ে নিম্নমানের তাম্রমুদ্রার প্রচলন শুরু করেন। ১৭৬৯ খ্রিষ্টাব্দে পৃথ্বী নারায়ণ শাহ কাঠমাণ্ডু উপত্যকা অধিকার করে শাহ রাজবংশের শাসন শুরু করে পুনরায় রৌপ্য মুদ্রার প্রচলন করেন। তিব্বতে চালু সমস্ত পুরাতন নেপালী তাম্রমুদ্রার বদলে নূতন রৌপ্য মুদ্রা বদলে নেওয়ার দাবী তিব্বতীরা নেপাল সরকারের কাছে জানান। পৃথ্বী নারায়ণ শাহ নবপ্রতিষ্ঠ রাজ্যের ওপর এই ধরনের ভারী আর্থিক দায়ভার চাপাতে রাজী ছিলেন না। এরফলে বাজারে দুই ধরনের মুদ্রা চালু থাকে। পৃথ্বী নারায়ণ শাহের মৃত্যুর পর নেপালী বণিকদের সঙ্গে তিব্বতীদের বিবাদ শুরু হয়। নেপালীদের সঙ্গে তিব্বতীদ্রের নিম্নমানের লবণ সরবরাহ নিয়েও বিবাদ বাধে। তিব্বতীদের পাঠানো নিম্নমানের লবণের প্রতিবাদের নেপালী প্রতিনিধিরা দরবার করলেও তিব্বতীরা তা অগ্রাহ্য করে।

সঠিক অনুচ্ছেদ শিরোনাম কোনটি?
titleA. দ্বিতীয় আক্রমণ
titleB. প্রথম আক্রমণ
titleC. বাণিজ্যিক প্রেক্ষাপট
titleD. ফলশ্রুতি
উত্তর: titleC
রাউজান উপজেলার প্রাচীন ইতিহাসের সাথে বৌদ্ধ উপনিবেশের সম্পর্ক ওতপ্রোতভাবে জড়িত। জানা গেছে যে, রাউজানে আদি বসতি স্থাপনকারী হলো বৌদ্ধরা। বিনাজুরীতে প্রায় ৪ শত বছরের প্রাচীন বৌদ্ধবিহার রয়েছে। রাউজান এলাকার নামকরণের সাথেও বৌদ্ধ ঐতিহ্য জড়িত। কারণ মোগল সুবেদার শায়েস্তা খান কর্তৃক ১৬৬৬ খ্রিষ্টাব্দে চট্টগ্রাম বিজয়ের প্রায় ১০০০ বছর পূর্ব থেকে সারা চট্টগ্রাম অঞ্চলই বৌদ্ধ ধর্মাবলম্বী মগ বা আরাকানীদের অধিকারে ছিল। ফলে রসিকতা করে অনেকে চট্টগ্রামকে ‘মগের মুল্লুক’ও বলতেন। সে অনুযায়ী ধারণা করা হয় যে, রাউজানও একসময় আরাকান রাজ্যের অন্তর্গত ছিল। আরাকানী ভাষায় এটিকে বলা হতো "রজোওয়াং" বা রাজ পরিবারের ভূমি। আর এ নামের অপভ্রংশ থেকেই "রাউজান" নামের উৎপত্তি হয়েছে বলে বিশিষ্ট পণ্ডিতগণের ধারণা।

সঠিক অনুচ্ছেদ শিরোনাম কোনটি?
titleA. হাট-বাজার
titleB. নামকরণ
titleC. ধর্মীয় উপাসনালয়
titleD. যোগাযোগ ব্যবস্থা
উত্তর: titleB
খেলোয়াড়ী জীবনে অনেকগুলো পুরস্কার পান। অবসর নেয়ার পরও ক্রীড়াক্ষেত্রে সম্পৃক্ততার কারণে পুরস্কারপ্রাপ্তির ধারা অব্যাহত থাকে। ১৯৬০ সালে সাউথ মেলবোর্ন ফুটবল ক্লাবের আজীবন সদস্য মনোনীত হন। তার মৃত্যুর পর সিডনি সোয়ান্স বাহুতে কালো কাপড় পরিধান করে। বেস্ট ও ফেয়ারেস্ট পুরস্কারের নাম পরিবর্তন করে লরি ন্যাশ পদক রাখে। ২০০৩ সালে শতাব্দীর সেরা দলে তাকে সেন্টার-হাফ-ফরোয়ার্ডে রাখা হয়। ২০০৯ সালে তাদের হল অব ফেমের উদ্বোধনী সদস্য করা হয়।

টেস্ট ব্যাটসম্যান মার্ভ হার্ভে একদা মন্তব্য করেছিলেন যে, তার সর্বাপেক্ষা অর্জন ছিল ন্যাশের বোলিং থেকে রান সংগহ করা যা ক্লাব ক্রিকেটে তার ন্যায় দ্রুতগতির বোলিং আর দেখেননি।

সঠিক অনুচ্ছেদ শিরোনাম কোনটি?
titleA. সম্মাননা
titleB. প্রথম-শ্রেণীর ক্রিকেট
titleC. ব্যক্তিগত জীবন
titleD. অবসর
উত্তর: titleA